হাসান ডারহাম
হাসান ডারহাম বা দুরহাম (জন্ম: ১৪ আগস্ট, ১৯৭১) হলেন একজন বারমুডীয় ক্রিকেটার, যিনি ২০০৬ সালে কানাডার সাথে খেলার সময় বারমুডা ক্রিকেট দলের প্রথম একদিনের আন্তর্জাতিকে খেলেছিলেন। ডারহাম দুই উইকেট নিয়েছিলেন, যখন বারমুডা বৃষ্টি-বিঘ্নিত খেলাটি ডাকওয়ার্থ-লুইস-স্টার্ন পদ্ধতিতে তিন উইকেটে জিতেছিল। ২০০৬ সালের আগস্টে কানাডার বিপক্ষে আরেকটি একদিনের আন্তর্জাতিকের পর ডারহামকে "সম্ভাব্য ত্রুটিপূর্ণ বোলিং অ্যাকশন" হিসেবে আইসিসির কাছে রিপোর্ট করা হয়েছিল। তবে তার অ্যাকশন শেষ পর্যন্ত অনুমোদিত হয় এবং বারমুডার হয়ে নয়টি ওডিআই তিনি খেলেছিলেন।